|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *I, i, Í, í***  Písanie – **veľké písané *I, Í*, malé písané *i, í*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *I, Í* v reči  a.2) Určiť hlásku *I* na začiatku, hlásky *I, Í* vo vnútri a na konci slova  b.1) Čítať všetky tvary písmen *I, i, Í, í*  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *I, i, Í, í*  c.2) Písať správne slabiky s písmenami *i, í, S, s* |
| afektívny | d.4) Poznať potrebu poriadku vo svojich veciach |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *I, Í* v reči *(1. úroveň – zapamätanie)* 2. sluchovo určiťpozíciu hlásky *I* na začiatku, hlások *I, Í* vo vnútri a na konci slova *(2. úroveň – porozumenie)* 3. určiť grafickú podobu písmen *I, i, Í, í (1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. kresliť obrázok podľa návodu *(2. úroveň – porozumenie)* 6. písať správne veľké písané *I, Í (1. úroveň – zapamätanie)* 7. udržiavať poriadok na svojej lavici *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 142.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 3´ | Žiakom povieme, že do triedy príde ďalšia rodinka písmen, ktorú postupne spoznajú. Bude to rodinka písmen, ktoré počujú na začiatku mien *Ivanka, Ivko, Ivetka, Imro, Irenka*... Žiaci by mali povedať, že do triedy príde rodinka písmena *I*. Maňušku HUPSA zatiaľ nepoužijeme. |
| 3. expozičná časť | * Vyvodenie tvarov písmena *I* na nápovednej tabuli      * Šlabikár, strana 44, vyvodenie všetkých tvarov písmena *I*      * Šlabikár, strana 44   + práca s vyvodzovacími obrázkami      * Didaktická hra *Bystré ušká* | 15´ | Žiakom ukážeme nápovedný obrázok ihly na nápovednej tabuli. Žiaci určia a pomenujú prvú hlásku v názve obrázka.  Na nápovednej tabuli s písmenom *I* predstavíme rodinku písmena *I: veľké* *tlačené I, malé tlačené i, veľké písané I, malé písané i*. Spoločne so žiakmi opakujeme názvy písmen.  Potom si žiaci otvoria šlabikár na strane 44, pomenujú nápovedný obrázok a prečítajú všetky tvary písmena *I*  pod nápovedným obrázkom.  Vysvetlíme im, že do rodinky písmena *I* patria aj písmená s dĺžňom tak, ako ich poznajú s písmenom *Á*. Vtedy sa učili písmená s dĺžňom na samostatnej strane, pri písmene *I* sú spoločne dlhé i krátke *I, i, Í, í.*  Žiaci pomenujú dvojicu obrázkov v prvom riadku a povedia, čo majú obrázky spoločné (*hlásku I na začiatku*). Upozorníme ich na vybodkovanú čiaru, ktorá oddeľuje tretí stĺpec vyvodzovacích obrázkov. To je priestor určený pre dlhé *Í*. Vysvetlíme, že v slovenskom jazyku nie je slovo s *Í* na začiatku, ktoré by sa dalo znázorniť v šlabikári.  V druhom riadku by mali povedať, že hlásku *I/Í*počujú vo vnútri slova, v treťom riadku sú obrázky znázorňujúce slová s hláskami *I/Í* na konci slova.  Žiaci môžu hovoriť ďalšie slová s hláskou *I/Í* a určiť jej pozíciu v slove.  Pri riešení úlohy môžeme použiť *MMD/Nácvičné obdobie/písmeno I/Vyvodzovacie obrázky.*    Opis hry je v metodických komentároch. Dôvodom zaradenia hry je okamžitá spätná väzba na to, či žiaci vedia identifikovať novú hlásku v slove. |
| 4. fixačná časť | * Motivačný text *Ako HUPS hľadal mikinu*   + počúvanie príbehu o HUPSOVI   + rozhovor o prečítanom texte      * Šlabikár, strana 44,   + úloha na porozumenie textu * Didaktická hra *Vláčik* | 20´ | Pred čítaním textu sa žiakov spýtame, či nevideli HUPSA (doteraz sme ho nepoužili). Nikto ho dnes nevidel, asi sa skrýva. Možno sa dozvedia z príbehu, prečo to tak je.  Prečítame príbeh o HUPSOVI. Potom si žiaci otvoria šlabikár a porozprávame sa o obsahu. Rozhovor riadime tak, aby si žiaci uvedomili, že HUPS je zahanbený, lebo má v izbe veľký neporiadok, a vedel, že ho všetci uvidia. Spýtame sa na ich názor. Žiaci opíšu ilustráciu v šlabikári. Pri rozprávaní sledujeme dodržiavanie zásad tvorenia viet, ktoré používame od prípravného obdobia.  Žiaci „zavolajú“ HUPSA do triedy, aby mu mohli porozprávať príbeh, prípadne poradiť, čo má robiť, aby nemusel hľadať svoje oblečenie.  Žiaci prerozprávajú text. Zopakujú, ako pišťali myšky. Potom prečítajú citoslovcia (slabiky) *Pí* v bublinách pri myškách*.* Písmeno *P* žiaci poznajú z prípravného obdobia.  Môžeme povedať žiakom, aby vyhľadali a zakrúžkovali v texte o HUPSOVI tie isté slová, ktoré sú v modrých bublinách (*Pí*).  Túto hru už žiaci poznajú, je rýchla a efektívna na overenie toho, či si zapamätali slová s novou hláskou. Žiaci hovoria slová, v ktorých vyslovíme hlásku *I* vo vnútri slova. |
| 5. záverečná časť | * Spoločné vyhodnotenie práce   + vyhodnotenie práce žiakov | 4´ | Na záver hodiny ešte raz zopakujeme čítanie všetkých tvarov nového písmena *I*. |
|  | **2. hodina – PÍSANIE** |  |  |
| 1. motivačná časť | * Motivačné rozprávanie | 2´ | HUPS žiakom povie, že si pamätá ich rady z predchádzajúcej hodiny, ďakuje im za pomoc. On pomôže žiakom pri písaní. |
| 2. expozičná časť | * Rozcvičenie očí a rúk, cvičenie na sústredenie pozornosti žiakov * Písanie, 2. zošit, strana 14   + rozcvičenie rúk – kreslenie obrázka podľa návodu        * Písanie tvaru veľkého písaného *I*   + ukážka správneho tvaru a postupu písania        * Písanie, 2. zošit, strana 14   + nácvik písania veľkého tvaru písmena | 20´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Spoločne sa zameriame na motivačný obrázok vľavo hore a všetky tvary písmen *I, Í* v záložkách pod sebou. Žiaci prečítajú všetky tvary písmen *I, Í*  a povedia, ktoré písmená sa budú učiť písať (sú vyznačené ružovou farbou).  Potom pozorujú obrázkový postup, podľa ktorého nakreslia do rámčeka dáždnik. HUPSOVI vysvetlia, ako budú pri jeho kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko budú obrázku venovať.  Na multimediálnom disku k šlabikáru spustíme program s animáciou postupu správneho písania veľkého písaného *I –* *MMD/Nácvičné obdobie/písmeno I/Postup správneho písania.*  Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného I vystretou rukou „vo vzduchu“ spolu s animáciou.  Žiaci nacvičujú písanie veľkého písaného *I* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *I,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci obťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 3. fixačná časť | * Písanie, 2. zošit, strana 14   + precvičovanie grafickej podoby písmena      * Písanie, 2. zošit, strana 15   + písanie tvarov písmena *I*do riadkov | 20´ | Grafickú podobu písmena si žiaci precvičia v tabuľke s písmenami. Vyfarbia iba tvary veľkého písaného *I*. Cieľom tejto úlohy je utvrdiť správnu grafickú podobu veľkého písaného *I* a zároveň zmeniť činnosť a uvoľniť zápästie ruky. Žiakov priebežne kontrolujeme.  Po nacvičení písania veľkého tvaru písmena, píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní troch riadkov prerušíme písanie.  Prečítame spoločne slovo *ŽLTÁ* napísané na farbičke.  Žiaci vyfarbia žltou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Žiaci napíšu ďalšie dva riadky, posledné dva riadky zadáme ako domácu úlohu. |
| 4. záverečná časť | * Sebahodnotenie * Vyhodnotenie práce na hodine | 5´ | Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri dodržiavaní správneho sklonu písmena. Žiaci môžu zakrúžkovať žltou farbičkou dve písmená, ktoré sa im najviac vydarili.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *I, i, Í, í***  Písanie – **veľké písané *I, Í*, malé písané *i, í*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *I, Í* v reči  a.2) Určiť hlásku *I* na začiatku, hlásky *I, Í* vo vnútri a na konci slova  b.1) Čítať slabiky vytvorené z nových písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *I, i, Í, í*  c.2) Písať správne slabiky s písmenami *i, í, S, s* |
| afektívny | d.4) Poznať potrebu poriadku vo svojich veciach |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *I, Í* v reči *(1. úroveň – zapamätanie)* 2. sluchovo určiťpozíciu hlásky *I* na začiatku, hlások *I, Í* vo vnútri a na konci slova *(2. úroveň – porozumenie)* 3. určiť grafickú podobu písmen *I, i, Í, í (1. úroveň – zapamätanie)* 4. čítať slabiky vytvorené z nových písmen *(3. úroveň – aplikácia)* 5. tvoriť vety podľa zadania *(3. úroveň – aplikácia)* 6. kresliť obrázok podľa návodu *(2. úroveň – porozumenie)* 7. písať správne malé písané *i, í (1. úroveň – zapamätanie)* 8. písať správne veľké tlačené *I, Í*, malé tlačené *i, í (1. úroveň – zapamätanie)* 9. starať sa o poriadok na svojej lavici *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 142.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + rozprávanie príbehu o HUPSOVI   + čítanie všetkých tvarov písmen *I, Í* | 10´ | Spoločne si zopakujeme, o čom je HUPSOV príbeh z predchádzajúcej hodiny. Zopakujeme zvuky (*Pí*), ktoré vydávali myšky. Žiaci určia, z ktorých písmen sa skladajú. Potom prečítajú všetky tvary písmen *I, Í* na nápovednej tabuli. |
| 3. motivačná a expozičná časť | * Vyvodenie slabík s novým písmenom      * Šlabikár, strana 45, úloha 1      * Šlabikár, strana 45, úloha 2   + tvorenie viet o obrázku   + fonematické uvedomovanie hlások *I, Í*      * Didaktická hra *Drep – skok* * Šlabikár, strana 45, úloha 3 | 20´ | HUPS povie žiakom, že má vo svojej krajine škriatkov veľa kamarátov. Medzi nich patria aj dievčatá – škriatkuľky Sabínka a Simonka. Chcel by im poslať darčeky, ale nevie, aké písmená má na ne napísať, aby si ich nesplietli. Opäť potrebuje pomoc prvákov.  Žiaci spoločne vyslovia meno *Sabínka*, určia prvú dvojicu hlások slova (vedia z prípravného obdobia) a povedia, z ktorých písmen sa skladá (*S, A*). To isté spravia aj s menom *Simonka*. Slabiku *Si* zopakujú niekoľkokrát.  Žiaci spoločne čítajú nové slabiky s písmenami *i, í,* opakujú známe slabiky a slabiky z prípravného obdobia. Môžu čítať spoločne, v skupinkách aj individuálne.  Žiaci najskôr tvoria vety o obrázku. Povedia, ktoré hračky má HUPS, prečo nie sú upratané, ktorú hru sa asi hral, kde sa práve nachádza a pod. Dbáme na kvalitu utvorených viet.  Po skončení rozprávania žiaci vymenujú čo najviac predmetov zakreslených na obrázku. Povedia, či sa v slove nachádza alebo nenachádza hláska *I*, *Í*. Slová (obrázky predmetov) s týmito hláskami označia malým krúžkom.  Pri riešení úlohy môžeme použiť *MMD/Nácvičné obdobie/písmeno I/Práca so šlabikárom/str. 45, úloha 2.*  Túto hru už žiaci poznajú, je rýchla a efektívna na precvičenie fonematického uvedomovania novej hlásky v slove. Ak počujú v slove *Í,* vyskočia. Ak počujú v slove *I*, spravia drep. Môžeme hovoriť slová: *ihla, internet, písanka, komín, žihadlo, vtáčik, píšťalka, mobil, stolička, stolík...*  HUPS dá žiakom hádanku, či vedia určiť, čo vydáva zvuk *Pí, pí, pí!*  Žiaci by mohli povedať, že myšky, kuriatka, vtáčik... Povieme im, že všetky odpovede sú správne. Potom pomenujú obrázky v šlabikári a rozhodnú, ktoré citoslovce dopíšu do bublín. Úloha nemá jednoznačné riešenie.  Žiaci vedia písať tvary tlačených písmen *P, I* z prípravného obdobia. Upozorníme ich na dĺžeň v písmene *Í*.  Pri riešení úlohy môžeme použiť *MMD/Nácvičné obdobie/písmeno I/Práca so šlabikárom/str. 45, úloha 3.* |
| 4. fixačná časť | * Šlabikár, strana 45   + písanie tlačených tvarov písmen *i, í, I, Í*   + dokreslenie obrázka | 10´ | Tvar veľkého tlačeného *I* žiaci vedia písať z prípravného obdobia. Vysvetlíme im rozdiel medzi malým *i* a veľkým *I*, medzi krátkym *i/I* a dlhým *í/Í.* Upozorníme ich na písanie bodky a dĺžňa.  Najskôr tvary všetkých písmen napíšu vystretou rukou „vo vzduchu“, potom píšu tvary do šlabikára. Upozorníme ich na striedanie dlhého *í/Í* a krátkeho *i/I*. Žiaci pracujú samostatne. Priebežne ich prácu kontrolujeme a individuálne hodnotíme.  Potom dokreslia obrázok, ktorého súčasťou je tvar písmena *I*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno I/Pracovný list písmeno I, Pracovný list písmeno i.*  Pri riešení úlohy môžeme použiť *MMD/Nácvičné obdobie/písmeno A/Práca so šlabikárom/tlačené I, i.* |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz zopakujú čítanie všetkých tvarov nového písmena *I* a rukou vo vzduchu „napíšu“ tlačené tvary. |
|  | **2. hodina – PÍSANIE** |  |  |
| 1. motivačná časť | * Motivačné rozprávanie | 2´ | HUPS povie žiakom, že darček pre Simonku (z predchádzajúcej hodiny) chce označiť písmenami *S, i*. Už ich vie napísať v tlačenom tvare, ale chce sa to naučiť aj písaným písmom. Veľké písané *S* už tiež pozná. Bude sa preto pozerať na prvákov, ako sa učia písať malé písané *i*. |
| 2. expozičná časť | * Rozcvičenie očí a rúk, cvičenie na sústredenie pozornosti žiakov * Písanie, 2. zošit, strana 16   + rozcvičenie rúk – kreslenie obrázka podľa návodu        * Písanie tvaru malého písaného *i/í*   + ukážka správneho tvaru a postupu písania        * Písanie, 2. zošit, strana 16   + nácvik písania veľkého tvaru písmena | 20´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD.    Spoločne sa zameriame na motivačný obrázok vľavo hore a všetky tvary písmen *I, Í* v záložkách pod sebou. Žiaci prečítajú všetky tvary písmen *I, Í*  a povedia, ktoré písmená sa budú učiť písať (sú vyznačené ružovou farbou).  Potom pozorujú obrázkový postup, podľa ktorého nakreslia do rámčeka ježka. HUPSOVI vysvetlia, ako budú pri jeho kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme ich na správne sedenie a držanie farbičky v ruke. Žiaci pracujú samostatne, určíme čas, ako dlho budú kresliť.  Na multimediálnom disku k šlabikáru spustíme program s animáciou postupu správneho písania malého písaného *i, í –* *MMD/Nácvičné obdobie/písmeno I/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvary *i* a *í* vystretou rukou „vo vzduchu“ spolu s animáciou.  Upozorníme ich na písanie bodky a dĺžňa.  Žiaci nacvičujú tvar malého písaného *i* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *i,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci obťahujú tvar písmena rôznymi farbičkami. Vysvetlíme spôsob písania bodky (nerobíme krúžok, iba odtlačíme ceruzku alebo pero).  Môžeme zaradiť krátku pohybovú aktivitu spojenú s rečňovankou.  Písanie správneho tvaru písmena môžeme nacvičiť aj tak, že žiaci píšu prstom do jemného piesku v škatuľke od bonboniéry. |
| 3. fixačná časť | * Písanie, 2. zošit, strana 16   + precvičovanie grafickej podoby písmena      * Písanie, 2. zošit, strana 17   + písanie tvarov písmen *i, í*do riadkov | 20´ | Grafickú podobu písmena si žiaci precvičia v tabuľke s písmenami. Vyfarbia iba tvary malého písaného *i*alebo *í*. Cieľom tejto úlohy je utvrdiť správnu grafickú podobu písmen a zároveň zmeniť činnosť a uvoľniť zápästie ruky. Žiakov priebežne kontrolujeme.  Po nacvičení písania veľkého tvaru písmena, píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky. Pripomenieme, že bodku píšeme tak, že hrot ceruzky odtlačíme na papier.  Upozorníme ich na šípky a bodky – správny smer a rozstupy písmen pri písaní. Ružové bodky nepatria písmenu, pomáhajú ho „ukladať“ vedľa seba v riadku, naznačujú začiatok nasledujúceho písmena.  Do riadkov s pomocnými linajkami žiaci píšu perom.    Po napísaní štyroch riadkov prerušíme písanie. Prečítame spoločne slovo *ŽLTÁ* napísané na farbičke.  Žiaci vyfarbia žltou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Žiaci napíšu ďalšie dva riadky, posledné dva riadky zadáme ako domácu úlohu. |
| 4. záverečná časť | * Sebahodnotenie * Vyhodnotenie práce na hodine | 5´ | Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri správnom písaní bodky a dĺžňa. Žiaci môžu zakrúžkovať žltou farbičkou dve písmená, ktoré sa im najviac vydarili.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *I, i, Í, í***  Písanie – **veľké písané *I, Í*, malé písané *i, í*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *I, Í* v reči  a.2) Určiť hlásku *I* na začiatku, hlásky *I, Í* vo vnútri a na konci slova  b.1) Čítať slabiky vytvorené z nových písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *I, i, Í, í*  c.2) Písať správne slabiky s písmenami *i, í, S, s* |
| afektívny | d.4) Prejaviť záujem o rozprávanie, čítanie a písanie |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, Pracovný zošit k HUPSOVMU šlabikáru LIPKA, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *I, Í* v reči *(1. úroveň – zapamätanie)* 2. sluchovo určiťpozíciu hlásky *I* na začiatku, hlások *I, Í* vo vnútri a na konci slova *(2. úroveň – porozumenie)* 3. určiť grafickú podobu písmen *I, i, Í, í (1. úroveň – zapamätanie)* 4. čítať slabiky a slová vytvorené z nových písmen *(3. úroveň – aplikácia)* 5. tvoriť vety podľa zadania *(3. úroveň – aplikácia)* 6. písať správne slabiky *Si, Sí, si, sí (2. úroveň – porozumenie)* 7. prejaviť záujem o rozprávanie, čítanie a písanie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 142.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + čítanie písmen   + čítanie slabík | 5´ | Žiakom povieme, že predvedú HUPSOVI, ako vedia čítať, aby sa čítania nebál a pridal sa k nim.  Na tabuli máme napísané všetky tvary písmen *A, Á, S, I, Í* a slabiky s písmenami *S, s, a, á, i, í* (písané i tlačené) vo farebných riadkoch.  Žiaci čítajú písmená i slabiky spoločne i samostatne.  Opakovanie môžeme spestriť hrou *Bystré očká* a precvičiť so žiakmi orientáciu v texte. |
| 3. motivačná a expozičná časť | * Šlabikár, strana 46, úloha 4      * Šlabikár, strana 46, úloha 5 | 20´ | Úlohu začneme rozprávaním o deťoch, ktoré sa spolu hrali v školskom klube detí. Na nástenku si pripevnili obrázky a chceli pod ne dopísať prvú dvojicu hlások. Nestihli to celé, preto obrázky zostali bez písmen.  Žiaci pomenujú obrázky (*sirup, sídlisko, silák, sitko)* a povedia prvú dvojicu hlások každého slova. Vymenujú písmená, ktoré budú písať. Pod obrázky môžu písať tlačenými tvarmi písma *SI, SÍ*, ktoré poznajú z predchádzajúcej hodiny. Potom spoločne skontrolujú riešenie: *Na obrázku je sídlisko, počujeme SÍ, napísali sme SÍ...*  Žiaci najskôr tvoria vety o obrázku. Sú na ňom deti v ŠKD (z predchádzajúcej úlohy), ktoré si čítajú z kníh. Žiakov sa spýtame na názor, prečo asi deti čítajú a nehrajú sa s počítačom alebo nepozerajú televíziu. Dbáme sa správnu formuláciu viet.  Potom žiaci vymyslia pre deti na obrázku mená, ktoré sa začínajú hláskou *I*. Napríklad *Ivanka, Imro, Ivo, Ivetka.*  Rozširujúcou úlohou je čítanie slabík v bublinách. Všetky písmená žiaci poznajú z prípravného obdobia. Úloha má diagnostický charakter.  Pri riešení úlohy môžeme použiť *MMD/Nácvičné obdobie/písmeno I/Práca so šlabikárom/str. 46, úloha 5.* |
| 4. fixačná časť | * Šlabikár, strana 46, úloha 6 * Šlabikár, strana 46, úloha 7   + čítanie slabík a slov | 10´ | Úloha je vhodná na domácu prípravu žiakov. Môžeme tak získať spätnú väzbu, či sa žiakom doma rodičia venujú.  Slabiky tvorené z písmen *S, A, I* žiaci už vedia čítať v tlačenom i písanom tvare. Novými sú slová *asi* a *Sisa*. Slabiky a slová napísané červenou farbou sú rozširujúcou úlohou.  Čítanie slov precvičíme osobitne, ak by mali žiaci problém s ich čítaním, môžeme ich oblúčikmi rozdeliť na slabiky. Musíme však dávať pozor, aby nezačali čítať dvojito (najskôr potichu po slabikách, potom nahlas slovo). |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci zopakujú slová, ktoré sa naučili čítať (*asi, Sisa*).  Povedia, čo sa im na hodine páčilo, čo nie.  Všetkých žiakov pochválime za ich napredovanie v poznávaní písmen. |
|  | **2. hodina – PÍSANIE** |  |  |
| 1. motivačná časť | * Motivačné rozprávanie | 2´ | HUPS pripomenie žiakom, že darček pre Simonku (z predchádzajúcej hodiny) chce označiť písmenami *S, i*. Nevie ich však napísať spolu písaným písmom. Bude sa preto pozerať na prvákov, ako sa učia písať slabiky *Si, si*. |
| 2. expozičná časť | * Rozcvičenie očí a rúk, cvičenie na sústredenie pozornosti žiakov * Písanie, 2. zošit, strana 18   + slabiky *Si, Sí, si, sí* | 25´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Žiakom ukážeme na tabuli správny postup písania spojovej čiary v slabikách *Si, Sí, si, sí*. Žiaci si precvičia písanie slabík v cvičnom zošite. Potom píšu samostatne do predpisového zošita prvé dva riadky, môžu písať ceruzkou. Upozorníme ich na písanie bodky v písmene *i*.  Môžeme zaradiť krátku pohybovú aktivitu spojenú s rečňovankou.  Žiaci píšu samostatne štyri riadky. Zvyšné dva riadky zadáme ako domácu úlohu.  Pri sebahodnotení sa žiaci môžu zamerať na dodržiavanie správnej veľkosti písmen.  Žiaci môžu zakrúžkovať žltou farbičkou dve písmená, ktoré sa im najviac vydarili. |
| 3. fixačná časť | * Pracovný zošit, strana 5   + motivačný text      * Pracovný zošit, strana 5, úloha 1   + určovanie grafickej podoby písmena      * Pracovný zošit, strana 5, úloha 2   + určovanie pozície hlások *I, Í* v slove | 15´ | So žiakmi sa môžeme premiestniť do zadnej časti triedy, kde si sadnú do kruhu na koberec (alebo na stoličky). So sebou majú pracovný zošit.  Spoločne pomenujú nápovedný obrázok a prečítajú všetky tvary písmen *I, Í.* Potom im prečítame informáciu o irbisovi. Žiaci môžu povedať svoje skúsenosti s týmto zvieraťom (rozprávka, film, zoo, knihy...). Upozorníme ich na zvýraznené písmenáv jeho názve. Žiaci sa môžu pokúsiť vysvetliť ilustráciu.  Žiakom vysvetlíme zadanie, potom pracujú samostatne. Môžeme povedať, že čelenky sú určené pre HUPSA na hranie sa so škriatkami na Indiánov.  Podobnú úlohu žiaci riešili pri písmene *A,* no aj tak ju začneme riešiť spoločne. Žiaci pomenujú obrázky, môžu ich spoločne vytlieskať po slabikách, aby si lepšie uvedomili pozíciu *I* alebo *Í* v slove.  Potom vyfarbia krúžok znázorňujúci pozíciu písmena v slove a písmeno napíšu. Prácu priebežne kontrolujeme a žiakov chválime za samostatnosť pri riešení úlohy. |
| 4. záverečná časť | * Sebahodnotenie * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *I, i, Í, í***  Písanie – **veľké písané *I, Í*, malé písané *i, í*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *I, Í* v reči  b.1) Čítať slabiky vytvorené z nových písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *I, i, Í, í*  c.2) Písať správne slabiky s písmenami *i, í, S, s* |
| afektívny | d.4) Prejaviť záujem o rozprávanie, čítanie a písanie |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, Pracovný zošit k HUPSOVMU šlabikáru LIPKA, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *I, Í* v reči *(1. úroveň – zapamätanie)* 2. sluchovo určiťpozíciu hlásky *I* na začiatku, hlások *I, Í* vo vnútri a na konci slova *(2. úroveň – porozumenie)* 3. určiť grafickú podobu písmen *I, i, Í, í (1. úroveň – zapamätanie)* 4. čítať slabiky a slová vytvorené z nových písmen *(3. úroveň – aplikácia)* 5. tvoriť vety podľa zadania *(3. úroveň – aplikácia)* 6. písať správne slabiky *Si, Sí, si, sí (2. úroveň – porozumenie)* 7. prejaviť záujem o rozprávanie, čítanie a písanie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 142.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Didaktická hra *Na detektíva* | 5´ | Opis didaktickej hry je v metodických komentároch. Dôvodom jej zaradenia je opakovanie čítania známych písmen, slabík a slov, orientácia v texte napísanom na tabuli. |
| 3. expozičná časť | * Šlabikár, strana 47, úloha 8   + čítanie slovných spojení      * Šlabikár, strana 47, úloha 8 a)   + HUPSOV jazykolam      * Šlabikár, strana 47, úloha 8 b)   + precvičovanie zrakového vnímania        * Šlabikár, strana 47, úloha 9   + určovanie frekvencie hlásky v slove      * HUPSOVA úloha | 20´ | Slovné spojenia a krátka veta sú napísané aj s použitím písmen známych z prípravného obdobia. Žiaci prvýkrát čítajú slovné spojenia, ktoré majú význam (*psí ňufák, psí chvost)*. Môžu ich použiť vo vetách. Veta *Pes spí.* je ťažšia na výslovnosť. Je zaradená preto, aby sa žiaci pripravili na čítanie – opakovanie HUPSOVHO jazykolamu.  Krátku báseň prečítame a žiaci ju opakujú. Začínajú najskôr pomaly, aby si správne zapamätali všetky slová, potom postupne zrýchľujú.  Môžu spraviť minisúťaž medzi skupinami.  Potom povedia o každej myške vetu. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Úloha je určená na samostatnú prácu, žiaci si precvičujú zrakové vnímanie detailov.  Pri riešení úlohy môžeme použiť *MMD/Nácvičné obdobie/písmeno I/Práca so šlabikárom/str. 47, úloha 8.*  Žiaci podobnú úlohu riešili pri písmene *S,* preto ju po vysvetlení zadania môžu riešiť sami. Najskôr však spoločne pomenujú všetky obrázky. Priebežne žiakov kontrolujeme a individuálne pomáhame tým, ktorí zatiaľ nevedia pracovať samostatne.  Žiaci napíšu slovo *SPÍ*, ktoré čítali vo vete na začiatku úlohy 8.  Skôr než začneme riešiť ďalšiu úlohu, je vhodné zaradiť krátku pohybovú aktivitu (báseň spojenú s pohybom), aby sme prerušili písanie kvôli oddychu ruky a zmene činnosti. |
| 4. fixačná časť | * Pracovný zošit, strana 5, úloha 3   + precvičovanie grafickej podoby písmen      * Pracovný zošit, strana 5, úloha 4   + opakovanie tlačených a písaných tvarov písmen *I, Í, i, í* | 15´ | Žiakom môžeme povedať, že sa budú hrať na čarodejníkov a nechajú zmiznúť slová z tabuliek v pracovnom zošite. Nie však všetky, iba tie, ktoré do riadku nepatria. Najskôr však musia určiť a povedať HUPSOVI, ktoré to sú.  Spoločne prečítajú písmená v prvom riadku a potom určia, ktoré do radu nepatria a prečo. Sú to písmená *i, S*. Vyfarbia ich modrou farbičkou tak, aby písmená splynuli s farbou.  Ten istý postup je aj v druhom riadku. Oranžovou farbičkou vyfarbia písmená *a, í*.  V treťom riadku čiernou farbičkou vyfarbia písmená *S, á*.  Žiakov chválime za samostatnosť pri práci.  Žiaci píšu samostatne. Pripomenieme im správne písanie bodky a dĺžňa.  Pri sebahodnotení postupujeme ako na predchádzajúcich hodinách, môžeme sa zamerať aj na dôslednosť pri vyfarbovaní. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci zopakujú HUPSOV jazykolam.  Všetkých žiakov pochválime za ich napredovanie v poznávaní písmen. |
|  | **2. hodina – PÍSANIE** |  |  |
| 1. úvodná časť a opakovanie | * Rozcvičenie očí a rúk, cvičenie na sústredenie pozornosti žiakov * Opakovanie písania slabík, písanie spamäti | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Žiakov rozdelíme do skupiniek. Jedna skupinka bude písať na tabuľu, ostatné do cvičného zošita. Budú písať písmená alebo slabiky podľa diktátu. Skupinky sa striedajú po napísaní jedného písmena a jednej slabiky. Úloha má diagnostický význam, pomôže nám zistiť úroveň jednotlivých žiakov pri písaní spamäti. |
| 2. expozičná časť | * Písanie, 2. zošit, strana 19   + slabiky *Si, Sí, si, sí* | 15´ | Žiaci samostatne píšu do zošita prvý blok predpísaných riadkov.  Zvyšné dva riadky zadáme ako domácu úlohu.  Môžeme zaradiť krátku pohybovú aktivitu spojenú s rečňovankou.  Prečítame spoločne slovo *ŽLTÁ* napísané na farbičke.  Potom žiaci vyfarbia žltou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Pri sebahodnotení môžeme postupovať podľa pokynov v metodických komentároch a zamerať sa aj na schopnosť pracovať samostatne.  Žiaci môžu zakrúžkovať žltou farbičkou dve slabiky, ktoré sa im najviac vydarili. |
| 3. fixačná časť | * + Práca s nápovednými obrázkami | 10´ | Žiaci si otvoria šlabikár na dvojstrane 2 – 3 s nápovednými obrázkami.  Najskôr ich spoločne prečítajú (*auto – A, slimák – S, ihla – I, mravec – M*).  Písmená, ktoré nemajú nápovedné obrázky (*Y, Dz, Ô, Ä, Ĺ, Ŕ*), pomenujeme, ale nevyžadujeme od žiakov, aby si ich hneď zapamätali. Potom každý žiak položí postupne prst na obrázky s písmenami, z ktorých sú zložené slová *pes, spí*. |
| 4. záverečná časť | * Vyhodnotenie práce na hodine | 5´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *M, m***  Písanie – **veľké písané *M,* malé písané *m*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *M* v reči  a.2) Určiť hlásku *M* na začiatku, vo vnútri a na konci slova  a.3) Vyhľadať rýmy  b.1) Čítať všetky tvary písmen *M, m*  b.2) Čítaťslabiky a slová vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *M, m*  c.2) Písať správne slabiky a slová vytvorené z daných písmen |
| afektívny | d.4) Prejaviť záujem o maľovanie |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *M* v reči *(1. úroveň – zapamätanie)* 2. sluchovo určiťpozíciu hlásky *M* na začiatku, vo vnútri a na konci slova *(2. úroveň – porozumenie)* 3. určiť v básni o HUPSOVI slová, ktoré sa rýmujú *(2. úroveň – porozumenie)* 4. určiť grafickú podobu písmen *M (1. úroveň – zapamätanie)* 5. čítať všetky tvary písmena *M (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. kresliť obrázok podľa návodu *(2. úroveň – porozumenie)* 8. písať správne veľké písané *M (1. úroveň – zapamätanie)* 9. rozprávať o svojom vzťahu k maľovaniu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 151.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 3´ | Žiakom môžeme povedať, že *mravček Mirko* privedie ďalšiu rodinku písmen do triedy. Je to rodinka písmen, ktoré sú na začiatku týchto dvoch slov (*mravček Mirko*). |
| 3. expozičná časť | * Vyvodenie tvarov písmena *M* na nápovednej tabuli      * Šlabikár, strana 48, vyvodenie všetkých tvarov písmena *M*      * Šlabikár, strana 48   + práca s vyvodzovacími obrázkami      * Didaktická hra *Vláčik* | 15´ | Žiakom ukážeme nápovedný obrázok mravca na nápovednej tabuli. Žiaci určia a pomenujú prvú hlásku v názve obrázka. Môžu ho pomenovať *mravček Mirko*.  Na nápovednej tabuli s písmenom *M* predstavíme rodinku písmena *M: veľké* *tlačené M, malé tlačené m, veľké písané M, malé písané m*. Spoločne so žiakmi opakujeme názvy písmen.  Potom si žiaci otvoria šlabikár na strane 48, pomenujú nápovedný obrázok a prečítajú všetky tvary písmena *M* pod nápovedným obrázkom.  Žiaci pomenujú trojicu obrázkov v prvom riadku a povedia, čo majú obrázky spoločné (*hlásku M na začiatku*). V druhom riadku by mali povedať, že pri pomenovaní obrázkov počujú hlásku *M*vo vnútri slova, v treťom riadku na konci slova.  Žiaci môžu hovoriť ďalšie slová s hláskou *M* a určiť jej pozíciu v slove.  Pri riešení úlohy môžeme použiť *MMD/Nácvičné obdobie/písmeno M/Vyvodzovacie obrázky.*    Hru žiaci poznajú z predchádzajúcich hodín. Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *M*.  Žiaci stoja vedľa lavice, ten, kto povie slovo s hláskou *M* na začiatku (vo vnútri, na konci slova), si sadne a pocestuje vláčikom do Krajiny múdrych detí. |
| 4. fixačná časť | * Motivačný text *Maľovanie škriatka HUPSA*   + počúvanie príbehu o HUPSOVI   + rozhovor o prečítanom texte   + rozprávanie o svojom vzťahu k maľovaniu      * + určovanie rýmov * Šlabikár, strana 48   + úloha na porozumenie textu * Didaktická hra *Na detektíva* | 20´ | Môžeme zobrať maňušku HUPSA a povedať žiakom, že si ideme prečítať, čo nové HUPS vyparatil.  Prečítame text, potom sa žiaci pokúsia o jeho reprodukciu.  Môžeme sa ich spýtať, či sa im niekedy stalo, že spravili pri maľovaní machuľu (v materskej škole alebo na výtvarnej výchove v prvej triede – možno na výtvarnej výchove pracovali s technikou dotvárania farebných machúľ na obrázky podľa fantázie), či sa im ju podarilo nejakým spôsobom „skryť“ do obrázka a pod. Žiaci tvoria vety. Opäť dbáme na čo najpresnejšie formulácie (neopakovať zbytočne slová, neúčelne nepoužívať a neopakovať zámená a pod.).  Báseň prečítame ešte raz, žiaci sa sústreďujú na slová s novou hláskou (na začiatku slova – *myš*, *mačka*, *maľovať*, *machuľa*, *motýľ*, *mrak*, vo vnútri slova – *namaľuje*, *komín*, na konci slova – *strom*, *dom*, *ňom*, *navzájom*, *bum*). Pri počúvaní textu môžu žiaci pohybom (zdvihnutím ruky, tlesknutím) vyjadriť, že počuli hlásku.  Báseň znova prečítame, teraz sa žiaci sústreďujú na slová s hláskou *M* na konci. Upozorníme ich, že slová na konci riadkov (veršov) sa podobajú, že sú zakončené rovnako (*dom*, *v ňom*, *navzájom*) alebo veľmi podobne (*mrak*, *naopak*).  Žiaci spoločne prečítajú slabiky na plechovkách. Potom pomenujú obrázky, ktoré vytvoril HUPS, určia dvojicu hlások, ktorú počujú na začiatku každého pomenovania. Správne spoja obrázok so slabikou (pomôckou im môže byť rovnaká farba).  Opis didaktickej hry je v metodických komentároch. Dôvodom jej zaradenia je opakovanie čítania známych písmen, slabík a slov, orientácia v texte napísanom na tabuli. |
| 5. záverečná časť | * Spoločné vyhodnotenie práce   + vyhodnotenie práce žiakov | 4´ | Na záver hodiny ešte raz zopakujeme čítanie všetkých tvarov nového písmena *M*. |
|  | **2. hodina – PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. expozičná časť | * Písanie, 2. zošit, strana 20   + rozcvičenie rúk – kreslenie obrázka podľa návodu      * Písanie tvaru veľkého písaného *M*   + ukážka správneho tvaru a postupu písania      * Písanie, 2. zošit, strana 20   + nácvik písania veľkého tvaru písmena | 20´ | Spoločne sa zameriame na motivačný obrázok vľavo hore a všetky tvary písmena *M* v záložkách pod sebou. Žiaci prečítajú všetky tvary písmena *M*  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika sediaceho vtáčika. HUPSOVI vysvetlia, ako budú pri jeho kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania veľkého písaného *M*, *MMD/Nácvičné obdobie/písmeno M/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *M* vystretou rukou „vo vzduchu“ spolu s animáciou.  Žiaci nacvičujú písanie veľkého písaného *M* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier postupne viacerými farbičkami „na seba“, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Písanie správneho tvaru písmena môžeme nacvičiť aj tak, že žiaci píšu prstom do jemného piesku v škatuľke od bonboniéry.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *M,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup písania (napríklad: *malý kopček, rovno dolu, po tom istom späť, druhý kopec, rovno dolu, po tom istom späť, tretí kopec, rovno dolu, jama, ručička),* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 2. fixačná časť | * Písanie, 2. zošit, strana 20   + precvičovanie grafickej podoby písmena      * Písanie, 2. zošit, strana 21   + písanie tvarov písmena *M*do riadkov | 20´ | Grafickú podobu písmena si žiaci precvičia v tabuľke s písmenami. Vyfarbia iba tvary veľkého písaného *M*. Cieľom tejto úlohy je utvrdiť si správnu grafickú podobu veľkého písaného *M* a zároveň zmeniť činnosť a uvoľniť zápästie. Žiakov priebežne kontrolujeme.  Po nacvičení písania veľkého tvaru písmena píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní troch riadkov prerušíme písanie. Prečítame spoločne slovo *ČERVENÁ* napísané na farbičke.  Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Žiaci napíšu ďalšie dva riadky, posledné dva riadky zadáme ako domácu úlohu. |
| 4. záverečná časť | * Sebahodnotenie * Vyhodnotenie práce na hodine | 5´ | Pri sebahodnotení sa žiaci môžu zamerať na dodržiavanie správnej výšky písmena.  Žiaci môžu zakrúžkovať červenou farbičkou dve písmená, ktoré sa im najviac vydarili.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *M, m***  Písanie – **veľké písané *M,* malé písané *m*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslabiky a slová vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *M, m*  b.2) Písať správne slabiky a slová vytvorené z daných písmen |
| afektívny | c.3) Podporovať záujem o čítanie a písanie |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, papier, kocky so známymi písmenami (makety v prílohe k prípravám), maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítaťslabiky a slová vytvorené z daných písmen *(2. úroveň – porozumenie)* 2. určiť význam prečítaného slova *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. kresliť obrázok podľa návodu *(2. úroveň – porozumenie)* 5. písať správne malé písané *m (1. úroveň – zapamätanie)* 6. písať správne tlačené tvary písmena *M (1. úroveň – zapamätanie)* 7. prejaviť záujem o čítanie a písanie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 151.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 8´ | HUPS môže rozprávať žiakom o tom, čo sa mu včera stalo. Bol sa tajne pozrieť v tlačiarni, kde prišiel na svet. Tam sa mu sťažovali novovytlačené knihy, že sa boja, aby si ich nekúpili deti, ktoré sa o knihy nevedia starať . HUPS však nevie, čo to znamená. Tiež poriadne nevie, načo si kupujú deti knižky. Poprosí prvákov, aby mu to vysvetlili. Žiaci hovoria svoje názory. |
| 3. expozičná časť | * Skladanie slabík a slov z kociek | 10´ | Ak pripravujeme (alebo rodičia) pre žiakov kocky s písmenami podľa makiet, ktoré sú v prílohe k návrhom príprav, môžeme ich použiť pri precvičovaní slabík so spoluhláskou *M* a samohláskami *A, Á, I, Í*.  Slabiky môžu skladať podľa diktátu. Nakoniec zložia a prečítajú slabiky *mi* a *sa*. Spýtame sa žiakov, či vedia prečítať obe slabiky spolu. Slabiky čítajú hneď po sebe a mali by zistiť, že prečítali slovo *misa*. Spýtame sa, či rozumejú významu slova. Môžu vytvoriť niekoľko viet s použitím slova *misa*.  HUPS „pozoruje“ ich prácu, pýta sa na to, čo robia, chváli ich. |
| 4. fixačná časť | * Šlabikár, strana 49, úloha 1   + čítanie slabík      * Šlabikár, strana 49, úloha 2   + skladanie slov        * Písanie tlačených písmen | 20´ | Žiaci najskôr spoločne prečítajú prvý a druhý riadok slabík. Čítajú pomaly, rovnomerným tempom. Potom individuálne čítajú slabiky vo všetkých štyroch riadkoch.  Pri riešení úlohy môžeme použiť *MMD/Nácvičné obdobie/písmeno M/Práca so šlabikárom/str. 49, úloha 1.*  HUPS povie žiakom, že je veľmi zvedavý, čo budú robiť so slabikami na škatuľkách s farbičkami. Žiaci mu vysvetlia, že budú skladať slová tak, ako ich skladali s kockami. Najskôr prečítajú všetky slabiky na červenej škatuľke a slabiku vedľa nej a rozhodnú, ktoré dve slabiky spolu vytvoria slovo. Krúžky so slabikami vyfarbia a slovo *sama* prečítajú. Potom pokračujú podľa vzoru žltou a modrou škatuľkou. Vzniknuté slová *sama, misa, sami* môžu použiť vo vetách. Na posledných dvoch škatuľkách sú použité písmená známe z prípravného obdobia, preto ich nemusia všetci žiaci vypracovať samostatne. Písanie všetkých slov môžeme nechať na záver hodiny alebo žiaci môžu písať slová veľkými tlačenými písmenami.  Pri riešení úlohy môžeme použiť *MMD/Nácvičné obdobie/písmeno M/Práca so šlabikárom/str. 49, úloha 2.*  Tvar veľkého tlačeného *M* žiaci vedia písať z prípravného obdobia, preto sa venujeme viac malému písanému *m*. Žiaci najskôr napíšu tvary písmena vystretou rukou „vo vzduchu“, potom píšu tvary do šlabikára. Žiaci pracujú samostatne. Priebežne ich prácu kontrolujeme a individuálne hodnotíme.  Potom žiaci dokreslia obrázok, ktorého súčasťou je tvar písmena *M*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno M/Pracovný list písmeno M, Pracovný list písmeno m.*  Pri riešení úlohy môžeme použiť *MMD/Nácvičné obdobie/písmeno A/Práca so šlabikárom/tlačené M, m.* |
| 5. záverečná časť | * Spoločné vyhodnotenie práce   + vyhodnotenie práce žiakov | 4´ | Na záver hodiny žiaci zopakujú, ktoré slabiky s písmenom *M* vedia prečítať, ktoré slová zložili vyfarbením krúžkov so slabikami. |
|  | **2. hodina – PÍSANIE** |  |  |
| 1. úvodná a expozičná časť | * Rozcvičenie očí a rúk, cvičenie na sústredenie pozornosti žiakov * Písanie, 2. zošit, strana 22   + rozcvičenie rúk – kreslenie obrázka podľa návodu        * Písanie tvaru malého písaného *m*   + ukážka správneho tvaru a postupu písania     Písanie, 2. zošit, strana 22   * + nácvik písania veľkého tvaru písmena | 25´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Žiaci pomenujú motivačný obrázok, prečítajú všetky tvary písmena *M*. Povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého do rámika nakreslia letiaceho vtáčika. HUPSOVI môžu vysvetliť, ako budú pri jeho kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne.  Na multimediálnom disku k šlabikáru spustíme program s animáciou postupu správneho písania veľkého písaného *M*, *MMD/Nácvičné obdobie/písmeno M/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *m* vystretou rukou „vo vzduchu“ spolu s animáciou.  Žiaci nacvičujú písanie malého písaného *m* v stoji vedľa lavice. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *m,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup písania (napríklad: *prvý kopec, rovno dolu, po tom istom späť, druhý kopec, rovno dolu, po tom istom späť, tretí kopec, rovno dolu, jama, ručička),* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 3. fixačná časť | * Písanie, 2. zošit, strana 22   + precvičovanie grafickej podoby písmena      * Písanie, 2. zošit, strana 23   + písanie tvarov písmena *m*do riadkov | 20´ | Grafickú podobu písmena si žiaci precvičia v tabuľke s písmenami. Vyfarbia iba tvary malého písaného *m*. Cieľom tejto úlohy je utvrdiť si správnu grafickú podobu malého písaného *m* a zároveň zmeniť činnosť a uvoľniť zápästie. Žiakov priebežne kontrolujeme.  Po nacvičení písania veľkého tvaru písmena píšu žiaci menšie tvary na nasledujúcej strane. V prvom riadku môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Po napísaní štyroch riadkov prerušíme písanie. Prečítame spoločne slovo *ČERVENÁ* napísané na farbičke.  Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Žiaci napíšu ďalšie dva riadky, posledné dva riadky zadáme ako domácu úlohu. |
| 4. záverečná časť | * Sebahodnotenie * Vyhodnotenie práce na hodine | 5´ | Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri dodržiavaní správnych rozstupov písmen. Žiaci môžu zakrúžkovať červenou farbičkou dve písmená, ktoré sa im najviac vydarili.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *M, m***  Písanie – **veľké písané *M,* malé písané *m*** | |
| **Prierezové témy** | Regionálna výchova a tradičná ľudová kultúra  Výchova k manželstvu a rodičovstvu | |
| **Medzipredmetové**  **vzťahy** | Výtvarná výchova  Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslabiky a slová vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *M, m*  b.2) Písať správne slabiky a slová vytvorené z daných písmen |
| afektívny | c.3) Vyjadriť svoj vzťah k rodičom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, papier, kocky so známymi písmenami (makety na konci návrhov príprav), maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítaťslabiky a slová vytvorené z daných písmen *(2. úroveň – porozumenie)* 2. určiť význam prečítaného slova *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne slabiky *Ma, ma, Mi, mi (1. úroveň – zapamätanie)* 5. vyjadriť svoj vzťah k rodičom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 151.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + skladanie slabík   + čítanie slabík | 10´ | Môžeme použiť kocky z predchádzajúcej hodiny a diktovať žiakom slabiky, ktoré sa z nich dajú zostaviť (*slabiky s hláskami m, s, a, á, i, í*).  Môžeme žiakom pripraviť hru *Rybník.* Na magnetickú tabuľu nakreslíme rybník alebo ho vyznačíme švihadlom na zemi. Do rybníka popadali písmená z knižky prváčky Katky, ktorej sa nechcelo učiť čítať. Do rybníka poukladáme písmená tvoriace slabiky – pre každého žiaka alebo dvojicu pripravíme jednu slabiku. Rybičky ich tam však nechcú, preto treba písmená z rybníka vyloviť. Žiaci potom vyberajú dvojice písmen tvoriace slabiku a položia ich vedľa seba. Potom ich spoločne prečítajú. Kontrolujeme správnosť poradia písmen v slabike, chválime žiakov za samostatnosť pri práci. |
| 3. expozičná časť | * Šlabikár, strana 50, úloha 3      * Šlabikár, strana 50, úloha 4 * Šlabikár, strana 50, úloha 4, rozširujúca úloha | 20´ | Žiakov sa môžeme spýtať, kto im pomáhal doma večer pripraviť školskú aktovku do školy, kto im pomáhal s úlohami, kto sa s nimi hral, pripravil večeru... Žiaci odpovedajú vetami, dbáme na ich kvalitu.  Predpokladáme, že žiaci budú hovoriť o rodičoch, najmä o mame. Preto povieme, že slovo *mama* si povieme po slabikách (môžeme aj tlieskať), potom po hláskach.  Žiaci prečítajú slovo *mama* na ráme obrazu v šlabikári. Na slovo položia ukazovák ľavej i pravej ruky tak, aby každým prstom prekryli jednu slabiku. Najskôr zdvihnú ľavý ukazovák, prečítajú slabiku a prst položia späť. Potom zdvihnú pravý ukazovák, prečítajú slabiku a prst položia späť.  Potom zdvihnú oba prsty a prečítajú celé slovo.  Žiakov rozdelíme na dve skupiny. Prvá skupina bude kresliť mamu do rámu obrazu v úlohe, s druhou skupinou môžeme opakovať čítanie slabík z predchádzajúcej strany. Potom prácu skupín vymeníme.  Slovo *mama* žiaci prepíšu tlačeným písmom.  Žiaci prečítajú všetky slabiky na kockách. Potom prečítajú ešte raz slabiky po dvojiciach, vyslovia ich ako slovo. Spoja slovo s obrázkom podľa vzoru.  Všetky slová prečítajú ešte raz.  Pri riešení úlohy môžeme použiť *MMD/Nácvičné obdobie/písmeno M/Práca so šlabikárom/str. 50, úloha 4.*  Slová v úlohe môžu žiaci prečítať najskôr po písmenách, potom celé slovo. Slovo správne spoja s obrázkom. Úloha je rozširujúca, žiakov pochválime za úspešnú prácu. |
| 4. fixačná časť | * Šlabikár, strana 50, úloha 5   + čítanie slov | 10´ | Čítanie slov precvičujú žiaci najskôr spoločne. Slová čítajú pomaly, ale  plynulo, neslabikujú. Každé slovo prečítajú dvakrát. Pri druhom čítaní si môžu oblúčikmi pod slovom vyznačiť slabiky. Nie je dôležité, či oblúčik bude presne na hranici slabiky v slove. Dôležité je, aby boli vyznačené dve slabiky v dvojslabičnom slove alebo jedna slabika, ak je slovo jednoslabičné. Potom žiaci čítajú samostatne. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia slová, ktoré si zapamätali z čítania. Individuálne pochválime žiakov za úspechy v práci. |
|  | **2. hodina – PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov * Práca s nápovednými obrázkami | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Žiaci si otvoria šlabikár na dvojstrane 2 – 3 s nápovednými obrázkami.  Spoločne pomenujú obrázky na strane 2 (*auto – A, slimák – S, ihla – I, mravec – M*). Potom každý žiak položí postupne prst na obrázky s písmenami, z ktorých sú zložené slová *HUS, SUP*. Môžu sa navzájom kontrolovať vo dvojiciach. |
| 2. expozičná a fixačná časť | * Písanie, 2. zošit, strana 24   + písanie slabík *Ma, ma*        * Písanie, 2. zošit, strana 24   + písanie slabík *Mi, mi* | 30´ | Žiaci si najskôr zopakujú písané tvary písmen *M, a* vystretou rukou „vo vzduchu“. Potom napíšeme na tabuľu tvar slabiky *Ma* a zvýrazníme spojovaciu čiaru. Žiaci ju opäť môžu napísať rukou. Potom slabiku píšu na papier v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen alebo spojov. Pri veľkom tvare písmen si žiaci lepšie uvedomia ich grafickú podobu. Píšu na papier vystretou rukou a postupne viacerými farbičkami slabiku obťahujú. Týmto spôsobom si uvedomia správny tvar spojovacej čiary v slabike.  Žiaci môžu písať aj na lesklom euroobale, do ktorého je vložený biely papier, píšu fixkou. Po ukončení písania euroobal umyjú navlhčenou handričkou.  Keď žiaci zvládli tvar slabiky na papieri, pokračujú v zošite. Najskôr prejdú ceruzkou po napísaných tvaroch v zošite. Potom dopíšu slabiku do konca riadka.  Slabiku *ma* nemusia nacvičovať na papieri, lebo budú písať ten istý typ spojovacej čiary. Opäť prejdú ceruzkou po slabikách v zošite, do konca riadka dopíšu slabiku.  Do prázdnych riadkov píšu ceruzkou alebo farbičkou tvary slabík *Ma, ma* samostatne. Priebežne kontrolujeme správnosť písania.  Potom žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Slabiky *Mi, mi* nacvičujeme rovnakým spôsobom ako slabiky *Ma, ma.* |
| 3. záverečná časť | * Sebahodnotenie * Vyhodnotenie práce na hodine | 5´ | Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri dodržiavaní správnej veľkosti písmen.  Žiaci môžu zakrúžkovať červenou farbičkou slabiku, ktorá sa im najviac vydarila.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *M, m***  Písanie – **veľké písané *M,* malé písané *m*** | |
| **Prierezové témy** | Regionálna výchova a tradičná ľudová kultúra  Environmentálna výchova | |
| **Medzipredmetové**  **vzťahy** | Výtvarná výchova  Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslabiky a slová vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *M, m*  b.2) Písať správne slabiky a slová vytvorené z daných písmen |
| afektívny | c.3) Prejaviť záujem o maľovanie |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, Pracovný zošit k HUPSOVMU šlabikáru LIPKA, kartičky so známymi slabikami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítaťslabiky a slová vytvorené z daných písmen *(2. úroveň – porozumenie)* 2. priradiť správne tlačený a písaný tvar slabiky *(1. úroveň – zapamätanie)* 3. určiť správne začiatočnú slabiku slova *(2. úroveň – porozumenie)* 4. určiť význam prečítaného slova *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať správne slabiky *Ma, ma, Mi, mi (1. úroveň – zapamätanie)* 7. rozprávať o svojom vzťahu k maľovaniu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 151.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie – didaktická hra *Slabiky spia*   + priraďovanie tlačeného a písaného tvaru slabiky | 8´ | Žiakom povieme, že si budeme opakovať čítanie slabík. HUPS bude pozorovať žiakov pri práci. Rozdáme im kartičky so známymi slabikami tak, aby mohli tvoriť dvojice tlačený a písaný tvar tej istej slabiky. Najskôr každý svoju slabiku prečíta. Potom si položia hlavu na lavicu a zatvoria oči – slabiky spia. Povieme, že sa zobudí a pred tabuľu príde dvojica slabík napr. *slabika ma s malým m.* Dvaja žiaci, ktorí majú tlačený alebo písaný tvar tejto slabiky, prídu pred tabuľu a vytvoria dvojicu. Všetci spoločne prečítajú obe slabiky – skontrolujú správnosť. |
| 3. expozičná časť | * Šlabikár, strana 51   + čítanie textu o HUPSOVI      * Šlabikár, strana 51, úloha 6 a)      * Šlabikár, strana 51, úloha 6 b) | 20´ | Nadviažeme na rozhovor z úvodnej hodiny k písmenu *M*. HUPS povie žiakom, že sa mu najskôr pri maľovaní nedarilo, ale potom vymyslel niečo zaujímavé. Prečítame báseň o HUPSOVOM maľovaní. Žiaci prerozprávajú text básne a povedia, čo HUPS s machuľami vymyslel.  Potom prečítame báseň ešte raz a upozorníme žiakov, aby sledovali slová, v ktorých počujú hlásku *M*.  Žiakom povieme, že HUPSOVI sa najskôr nedarilo pri maľovaní zvieratiek a spravil veľa machúľ. To však nie je chyba, lebo zvieratká sa dajú dokresliť. HUPS preto nemusí byť smutný. No skôr než začnú obrázky dokresľovať, musia ich vedieť pomenovať, aby ich vedeli správne dokresliť.  Žiaci postupne pomenujú obrázky a povedia, akú dvojicu hlások počujú na začiatku každého pomenovania (*metla – me, motyka – mo, mačička – ma, motýlik – mo, mesiac – me, medík – me, medveď – me).*  Žiaci tvoria vety s použitím slov z úlohy a). Vety by mali mať najmenej 5 slov, dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri dokresľovaní obrázkov môžeme žiakov rozdeliť na dve skupiny. Jedna skupina dokresľuje obrázky, s druhou skupinou čítame slová na predchádzajúcej strane. Prácu skupín potom vymeníme. Nedokončené obrázky môžu žiaci dokresliť za domácu úlohu. |
| 4. fixačná časť | * Pracovný zošit, strana 6   + čítanie textu o makakovi      * Pracovný zošit, strana 6, úloha 1 | 12´ | Žiaci pomenujú nápovedný obrázok a spoločne pomenujú všetky tvary písmena *M*. Potom im prečítame informáciu o makakovi. Žiaci môžu povedať svoje skúsenosti s týmto zvieraťom (rozprávka, film, zoo, knihy...).  Upozorníme ich na zvýraznené písmená v jeho názve, ktoré už vedia prečítať.  Žiakom môžeme povedať, že v jednej rozprávke bolo osem mackov, ktorí bývali spolu v jednom domčeku. Boli dobrí kamaráti, jedávali spoločne za jedným stolom, ale každý mal rád iné jedlo, preto musel mať každý svoju misku. Aby si ich poznali, označili si ich. Žiakov sa spýtame, či vedia, ako si mackovia označili misky, podľa čoho si spoznajú tú svoju. Predpokladáme, že žiaci odpovedia správne a povedia zadanie úlohy. Úlohu potom vypracujú samostatne, pretože sa na riešenie pripravili predchádzajúcou didaktickou hrou. Priebežne kontrolujeme ich prácu a chválime za samostatnosť pri riešení. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia slová, ktoré si zapamätali z čítania. Individuálne pochválime žiakov za úspechy v práci. |
|  | **2. hodina – PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov * Šlabikár, strana 51, úloha 7      * Šlabikár, strana 51, HUPSOVA úloha | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Ako úlohu na rozcvičenie ruky použijeme úlohu zo šlabikára, v ktorej žiaci kreslia. Žiakom povieme, že HUPS pri svojom maľovaní používal plechovky s farbami. Nechce však povedať, ktoré farby to boli. Myslí si, že to žiaci nezistia. Spýtame sa prvákov, či má HUPS pravdu. Predpokladáme, že žiaci pomenujú farby podľa nakreslenej farby na plechovkách. Spýtame sa ich, či vedia prečítať názvy farieb na plechovkách. Slová *ZELENÁ* a *MODRÁ* si väčšina žiakov pamätá z farbičiek v zošite pri písmenách *A*a*S*. Slovo *HNEDÁ* je nové. Žiaci nakreslia jednoduché obrázky podľa zadania (napr. strom, hríb, balón).  HUPSOVU úlohu žiaci riešili viackrát, preto by nemali mať problém s písaním slov. Žiaci, ktorí nezvládnu vymyslieť a napísať slová, si môžu pomôcť slovami zo šlabikára. Môžu písať veľkými tlačenými písmenami. |
| 2. expozičná časť | * Písanie, 2. zošit, strana 25   + písanie slabík | 15´ | Žiaci najskôr prečítajú slabiky, ktoré budú písať, potom pracujú samostatne. Priebežne sledujeme ich prácu a chválime ich za osobný pokrok.  Potom vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Zvyšné riadky strany môžeme zadať ako domácu úlohu. |
| 3. fixačná časť | * Pracovný zošit, strana 6, úloha 2      * Pracovný zošit, strana 6, úloha 3      * Pracovný zošit, strana 6, rozširujúca úloha | 13´ | Žiaci postupne pomenujú obrázky, určia začiatočnú slabiku a napíšu ju (*mačiatko – ma, misa – mi, sito – si, sane – sa*). Úlohu môžu dokončiť samostatne. Individuálne sa venujeme žiakom, ktorí potrebujú pri riešení pomoc.  Riešenie úlohy môžeme rozšíriť o tvorenie ďalších slov, ktoré sa začínajú rovnakou slabikou.  Úlohu vypracujú žiaci samostatne.  Pri sebahodnotení sa zamerajú na svoju úspešnosť pri samostatnom riešení úloh.  Rozširujúcu úlohu nezaraďujeme do sebahodnotenia, pretože ju nemusia riešiť všetci žiaci samostatne. Žiakom môžeme povedať, že HUPS vo svojej obrázkovej knižke našiel obrázok veľmi zvláštneho zvieraťa, ktoré nevidel v žiadnej zoo. Keďže sa mu nechce skladať písmená, aby sa dozvedel jeho meno, poprosil o pomoc prvákov.  Žiaci pomenujú zviera na obrázku *MAMUT* a presvedčia sa skladaním písmen do slova, či je to správne. Potom slovo napíšu na linajku. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – ***M, m, veta***  Písanie – **veľké písané *M,* malé písané *m*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Matematika  Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | a.3) Čítať oznamovacie a opytovacie vety so správnou intonáciou  b.1) Písať správne písané i tlačené tvary písmen *M, m*  b.2) Písať správne slabiky a slová vytvorené z daných písmen |
| afektívny | c.3) Vyjadriť svoj vzťah ku kamarátom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, kartičky so známymi písmenami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítaťslabiky a slová vytvorené z daných písmen *(2. úroveň – porozumenie)* 2. graficky rozlíšiť oznamovaciu a opytovaciu vetu (bodku a otáznik na konci vety) *(1. úroveň – zapamätanie)* 3. čítať oznamovacie a opytovacie vety so správnou intonáciou *(2. úroveň – porozumenie)* 4. určiť význam prečítaných viet *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať správne slová *(1. úroveň – zapamätanie)* 7. rozprávať o svojich kamarátoch *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 160.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie – didaktická hra *Na detektíva* * Opakovanie – didaktická hra *Drep – skok* | 10´ | Opis hry je v metodických komentároch. Dôvodom zaradenia hry je opakovať čítanie známych slov a orientácia v texte (na tabuli).  Opis hry je v metodických komentároch. Dôvodom zaradenia hry je opakovať rozlíšenie vety a slova. Žiaci stoja vedľa lavice. Ak povieme vetu, spravia drep, ak povieme slovo, vyskočia. |
| 3. motivačná a expozičná časť | * Šlabikár, strana 52   + rozprávanie o obrázku      * Šlabikár, strana 52, úloha 1      * Šlabikár, strana 52, úloha 2 | 25´ | Žiakom povieme, že hoci je HUPS pre deti neviditeľný, rád sa chodí na ne pozerať, ako sa hrajú. Občas im vyparatí nejakú neplechu (odhodí ďaleko loptu), ale je s nimi kamarát.  Žiaci tvoria vety o obrázku (čo robia deti na obrázku, čo majú oblečené, s čím sa hrajú, čo majú v ruke...). Vety by mali mať najmenej 5 slov.  Potom môžu porovnať svoje hry s kamarátmi s ilustráciou v šlabikári.  Žiaci opäť zamerajú svoju pozornosť na HUPSA na obrázku. Povedia, čo má v ruke. Spýtame sa, či povedali vetu alebo slovo. Spoločne povieme ešte raz vetu o obrázku *HUPS má jablko.* Žiakom vysvetlíme, že tak ako sa dá napísať slovo, ktoré predstavuje nejaký obrázok, môžeme napísať aj celú vetu. Práve dnes sa naučia čítať prvé vety zo šlabikára. Upozorníme ich na bodku na konci vety. Povieme, že bodku nečítame, ale musí ju byť počuť z nášho hlasu. Môžu si ju farebne zvýrazniť.  Spoločne čítame obe vety v úlohe, žiaci sa sústredia na správnu intonáciu na konci každej vety. Potom povedia, ktorá veta patrí k obrázku, a podčiarknu ju. Na podčiarkovanie môžu použiť malé pravítko, ktoré by mali mať v peračníku.  Podčiarknutú vetu ešte raz prečítajú.  Nadviažeme na rozprávanie o obrázku z úvodu hodiny. Žiaci vymyslia deťom na obrázku mená. Potom odpovedajú na otázky, napr.: *Čo má Miško?* Odpoveď: *Miško má kolobežku.* Žiakov sa spýtame, či povedali vetu alebo slovo. Vetu prečítajú zo šlabikára. Nemusíme dávať otázky ku každej vete, žiaci čítajú postupne všetky oznamovacie vety v prvej časti úlohy.  Potom ich necháme prečítať opytovaciu vetu *Má Majka hrušku?* bez toho, že by sme ich upozornili na otáznik na konci vety. Predpokladáme, že vetu prečítajú so zlou intonáciou, nebude to otázka. Žiaci by mali sami vyvodiť význam otáznika na konci vety. Pojem *otáznik* by si mali zapamätať. (*Na konci otázky je otáznik. Otázka je tiež veta.*) Na otázku o Majke môžu odpovedať.  Žiaci prečítajú zvyšné vety. Na otázku o mame môžu odpovedať.    Pri riešení úlohy môžeme použiť *MMD/Nácvičné obdobie/písmeno M/Práca so šlabikárom/str. 52, úloha 2.* |
| 4. fixačná časť | * Šlabikár, strana 52, úloha 3 | 5´ | Žiakom prečítame zadanie úlohy. Odpovedajú vetou podľa schémy v šlabikári.  Potom sa ich spýtame, akou vetou by zistili, či ich kamarát má na desiatu jogurt. Môžeme sa spýtať, či je to otázka, alebo nie.  Potom prečítajú vety v šlabikári s tým, že namiesto plôšok na kreslenie povedia slovo podľa seba. Upozorníme ich znova na rôznu intonáciu pri čítaní oboch viet. Potom samostatne dokreslia obrázky do prvej vety. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, prečo je na konci vety bodka a otáznik. Individuálne pochválime žiakov za úspechy v práci. |
|  | **2. hodina – PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Písanie, 2. zošit, strana 26   + písanie slabík a slov      * Didaktická hra *Živé slová* | 20´ | Žiaci najskôr prečítajú slabiky, ktoré budú písať. Potom si zopakujú písanie slabík v cvičnom zošite a na tabuľu.  Prvým slovom, ktoré sa žiaci naučia písať písaným písmom, je slovo *misa.*  Na tabuľu napíšeme veľký tvar tohto slova a zvýrazníme časť, ktorá je spoločná pre obe slabiky – spája slabiky do slova. Žiaci si slovo nacvičia najskôr do cvičného zošita, potom napíšu jeden riadok do predpisového zošita. Posledný riadok so slovom *misa* môžeme zadať ako domácu úlohu.  Priebežne sledujeme ich prácu a chválime za osobný pokrok.  Prečítame spoločne slovo *ČERVENÁ* napísané na farbičke.  Potom žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Opis hry je v metodických komentároch. Dôvodom zaradenia hry je opakovať čítanie známych slov. |
| 3. fixačná časť | * Písanie, 2. zošit, strana 26   + písanie slabík a slov | 15´ | Pri nácviku písania slova *mama* postupujeme obdobne ako pri slove *misa.*  Posledný riadok môžeme zadať ako domácu úlohu.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri dodržiavaní správnych rozstupov písmen v napísaných slovách. |
| 4. záverečná časť | * Vyhodnotenie práce na hodine | 5´ | Žiaci zopakujú, ktoré slová sa naučili písať.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – ***M, m, veta***  Písanie – **veľké písané *M,* malé písané *m*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Rozprávať podľa série obrázkov  c.3) Používať spisovnú výslovnosť |
| psychomotorické | a.3) Čítať oznamovacie a opytovacie vety so správnou intonáciou  b.1) Písať správne slabiky a slová vytvorené z daných písmen  b.2) Písať správne slová a vety vytvorené z daných písmen |
| afektívny | c.4) Vyjadriť svoj vzťah k zvieratám |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 2. zošit, Pracovný zošit k HUPSOVMU šlabikáru LIPKA, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítaťslabiky a slová vytvorené z daných písmen *(2. úroveň – porozumenie)* 2. graficky rozlíšiť oznamovaciu a opytovaciu vetu (bodku a otáznik na konci vety) *(1. úroveň – zapamätanie)* 3. čítať oznamovacie a opytovacie vety so správnou intonáciou *(2. úroveň – porozumenie)* 4. určiť význam prečítaných viet *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. rozprávať podľa série obrázkov *(2. úroveň – porozumenie)* 7. písať správne slová a vety *(1. úroveň – zapamätanie)* 8. dopísať vetu podľa významu *(2. úroveň – porozumenie)* 9. vyjadriť svoj vzťah k zvieratám *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 160.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina – ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie – didaktická hra *Čierny Peter* * Opakovanie – didaktická hra *Drep – skok* | 10´ | Opis hry je v metodických komentároch. Dôvodom zaradenia hry je opakovať čítanie viet, naučiť sa pozorne sledovať čítaný text a rozlišovať jednotlivé vety. Čítame text zo strany 52.  Opis hry je v metodických komentároch. Dôvodom zaradenia hry je opakovať rozlíšenie vety a slova. Žiaci stoja vedľa lavice. Ak povieme vetu, spravia drep, ak povieme slovo, vyskočia. |
| 3. motivačná a expozičná časť | * Šlabikár, strana 53, úloha 4   + čítanie viet      * Šlabikár, strana 53, úloha 5   + určovanie významu viet      * Šlabikár, strana 53, úloha 6   + rozprávanie podľa série obrázkov | 25´ | HUPS pochváli žiakov za správne čítanie a rozlišovanie viet. Potom sa ich spýta, či vedia, že vety môžu byť napísané aj písaným písmom, či by vedeli prečítať aj tie. Predpokladáme, že žiaci odpovedia áno. Spoločne prečítajú vety napísané písaným písmom.  Potom sa môžeme spýtať žiakov, čo má Sima (hrušku a hrozno) a čo má mama (knihu a noviny).  Pri riešení úlohy môžeme použiť *MMD/Nácvičné obdobie/písmeno M/Práca so šlabikárom/str. 53, úloha 4.*  Úloha je rozširujúca, pretože vo vetách sú použité aj písmená, ktoré žiaci poznajú z prípravného obdobia.  Žiaci, ktorí zvládnu čítanie, prečítajú vety všetkým. Spoločne potom spájajú každú vetu so správnym obrázkom. Obrázok spoja v mieste tzv. *kotvy* – je to bodka v plôške pozadia každého obrázka.  HUPS povie žiakom, že má zaujímavý zážitok so svojím psíkom. Ak sa o ňom chcú dozvedieť, musia si ho prečítať, lebo HUPSOVI sa nechce rozprávať.  Žiaci najskôr prečítajú vety – niektoré slová sú zložené z písmen známych z prípravného obdobia. Potom sa pokúsia zreprodukovať dej podľa obrázkov. Pozor! Nepriraďujú vety k obrázkom. Komiks reprodukujú svojimi vetami. Upriamime ich pozornosť na pointu textu – psík od radosti tak rýchlo vrtel chvostíkom, až mu začal horieť a HUPS ho musel hasiť. Žiaci môžu povedať svoj zážitok so zvieratkom.  Pri riešení úlohy môžeme použiť *MMD/Nácvičné obdobie/písmeno M/Práca so šlabikárom/str. 53, úloha 6.* |
| 4. fixačná časť | * Šlabikár, strana 53, úloha 7   + diagnostikovanie | 5´ | Žiakom vysvetlíme zadanie, úlohu riešia sami. Úloha má diagnostický význam, pomáha nám zistiť, ako žiaci pochopili tvorenie slov z písmen.  Všetkých žiakov pochválime za prácu. |
| 5. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci opäť povedia, prečo je na konci vety bodka a otáznik. Zopakujú, čo sa na hodine naučili, čo ich zaujalo.  Individuálne pochválime žiakov za úspechy v práci. |
|  | **2. hodina – PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná časť | * Pracovný zošit, strana 7, úloha 5   + tvorenie slov zo slabík * Pracovný zošit, strana 7, úloha 6   + písanie podľa významu      * Pracovný zošit, strana 7, úloha 7 | 20´ | Žiakom vysvetlíme zadanie, potom môžu pracovať sami, pretože podobnú úlohu riešili v šlabikári. Slová môžu prepísať písaným alebo tlačeným písmom, necháme ich vybrať si.  V prvej a tretej knihe sa dajú zložiť dve slová, žiaci si môžu vybrať, prípadne napísať obe.  HUPS povie žiakom, že videl na detskom ihrisku dievčatá, ktoré sa spolu veľmi pekne hrali a potom aj maškrtili. Ale HUPS nevie ich mená, lebo sa zatiaľ stále nenaučil čítať. Opäť potrebuje pomoc prvákov.  Žiaci si prezrú obrázky dievčat a prečítajú ich mená napísané tlačeným písmom. Potom im vysvetlíme zadanie úlohy. Upozorníme ich, že prvé slovo vety sa začína vždy veľkým písmenom, vlastné mená detí sa tiež píšu veľkým začiatočným písmenom.  Žiaci pracujú samostatne, individuálne pomáhame tým, ktorí potrebujú poradiť. Správnosť riešenia si žiaci skontrolujú spoločne, môžu použiť ľubovoľnú farbičku a vyznačiť správne doplnené vety.  Pri sebahodnotení môžu hodnotiť svoju úspešnosť na základe dodržiavania písania prvých slov vo vetách veľkým písmenom.  Rozširujúcu úlohu vypracujú žiaci samostatne. Najskôr im vysvetlíme zadanie, potom spoločne pomenujú obrázky, povedia prvú slabiku slov a prečítajú slabiky. V slabikách sú použité aj písmená, ktoré poznajú z prípravného obdobia, preto je to rozširujúca úloha. Riešenie úlohy je však jednoduché, preto predpokladáme, že ju zvládne vyriešiť väčšina žiakov. |
| 3. fixačná časť | * Didaktická hra *Drep – skok – „klamanie“* * Písanie, 2. zošit, strana 27   + písanie viet | 18´ | Dôvodom zaradenia hry je opakovať rozlíšenie slova a vety. Opis hry je v metodických komentároch, použijeme však jeden z jej mnohých variantov.  Vyberieme žiaka, ktorý bude hovoriť vety alebo slová. Pri vete ostatní žiaci spravia drep, pri slove vyskočia. Vybraný žiak skáče a robí drepy tiež, ale snaží sa pomýliť spolužiakov, preto ich robí zámerne aj s chybami. Žiaci, ktorí vedia jednoznačne rozlíšiť vetu a slovo, by sa nemali dať oklamať.  Žiakom vysvetlíme, že klamanie v tejto hre je dovolené, je použité zámerne, preto nehovoríme o neslušnom správaní.  Žiakom povieme, že písanie viet si precvičia aj v zošite.  Najskôr prečítajú vetu a určia jej pravdivosť podľa obrázka. Prečítajú aj druhú vetu a dokreslia ju podľa obrázka. Dopíšu a dokreslia ďalšiu vetu. Do viet môžu dokresliť dáždnik alebo tašku. Pred písaním vety žiakom zopakujeme pravidlá pri písaní viet – veľké písmeno na začiatku prvého slova a znamienko (v tomto prípade bodka) na konci vety.  Poslednú vetu žiaci prečítajú a určia jej pravdivosť.  Prečítame spoločne slovo *ČERVENÁ* napísané na farbičke.  Potom žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Zvyšné riadky môžeme zadať ako domácu úlohu.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na svoju úspešnosť pri správnom písaní viet. |
| 4. záverečná časť | * Vyhodnotenie práce na hodine | 2´ | Žiaci povedia, čo sa im na hodine najviac páčilo, či sa dozvedeli niečo nové. Pochválime ich za prácu na hodine. |